
Tehetséggondozás egy kiemelt közgazdaságtudományi karon

A dolgozatunk témája a tehetséggondozás fontossága a magyar oktatásban és a jelenlegi helyzetének bemutatása egy kiemelt közgazdaságtudományi karon. Vizsgálatunk célja, hogy olyan tehetséggondozási programot alakítsunk ki az egyetemen, amely felhívja a hallgatók figyelmét képességeik fejlesztésére. Megállapítottuk, hogy a hallgatók jelentősen igénylik az oktatók segítését tudásuk menedzselésében, továbbá kevés azon hallgatók száma, akik tehetségfejlesztő programokban vesznek részt. Javasoljuk egy innovatív program kialakítását, mely segítségével a hallgatók tudásbázisukat tesztelhetik és bővíthetik.
Arra a megállapításra jutottunk, hogy a karon működő tehetséggondozási programok jó úton haladnak a siker felé, azonban ezeket erősíteni, bővíteni és fejleszteni szükséges. A fejlesztés egy erőteljes marketingkampány kialakítása során jöhet létre, mely versenyképessé teszi a gazdasági kart a jelenlegi oktatási környezetben.



